CELEX: 32011D0014
Language: lt
Date: 1294876800000
Title: 2011/14/ES: 2011 m. sausio 13 d. Komisijos sprendimas, kuriuo iš dalies keičiamas Sprendimas 97/556/EB dėl statybos produktų atitikties atestavimo tvarkos, susijusios su tinkuotomis išorinėmis sudėtinėmis šiluminės izoliacijos sistemomis ir rinkiniais (ETICS), pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2011) 34)  Tekstas svarbus EEE

14.1.2011   
            
            
               LT
            
            
               Europos Sąjungos oficialusis leidinys
            
            
               L 10/5
            
         KOMISIJOS SPRENDIMAS
   2011 m. sausio 13 d.
   kuriuo iš dalies keičiamas Sprendimas 97/556/EB dėl statybos produktų atitikties atestavimo tvarkos, susijusios su tinkuotomis išorinėmis sudėtinėmis šiluminės izoliacijos sistemomis ir rinkiniais (ETICS), pagal Tarybos direktyvos 89/106/EEB 20 straipsnio 2 dalį
   (pranešta dokumentu Nr. C(2011) 34)
   (Tekstas svarbus EEE)
   (2011/14/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač jos 13 straipsnio 4 dalį,
   pasikonsultavusi su Statybos nuolatiniu komitetu,
   kadangi:
   
               (1)
            
            
               1997 m. liepos 14 d. Komisijos sprendime 97/556/EB dėl statybos produktų atitikties atestavimo tvarkos, susijusios su tinkuotomis išorinėmis sudėtinėmis šiluminės izoliacijos sistemomis ir rinkiniais (ETICS), pagal Tarybos direktyvos 89/106/EEB 20 straipsnio 2 dalį (2) nurodyti tik tie produktai, kuriems suteikti Europos techniniai liudijimai, nors kai kuriems iš tų produktų taip pat gali būti taikomi suderinti Europos standartai.
            
         
               (2)
            
            
               Todėl Sprendimas 97/556/EB turėtų būti atitinkamai iš dalies pakeistas, kad jį būtų galima taikyti ir produktams, kurie atitinka Europos standartizacijos komiteto (toliau – CEN) nustatomus Europos standartus,
            
         PRIĖMĖ ŠĮ SPRENDIMĄ:
   1 straipsnis
   Sprendimas 97/556/EB iš dalies keičiamas taip:
   
               1.
            
            
               2 straipsnis pakeičiamas taip:
               „2 straipsnis
               II priede nustatyta atitikties atestavimo tvarka nurodoma Europos techninių liudijimų rekomendacijų įgaliojimuose. III priede nustatyta atitikties atestavimo tvarka nurodoma suderintų Europos standartų įgaliojimuose.“
            
         
               2.
            
            
               Pridedamas naujas III priedas, kaip nurodyta šio sprendimo priede.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. sausio 13 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL L 229, 1997 8 20, p. 14.
   
      PRIEDAS
      
         
            „III PRIEDAS
            PRODUKTŲ GRUPĖ:
            
               TINKUOTOS IŠORINĖS SUDĖTINĖS ŠILUMINĖS IZOLIACIJOS SISTEMOS IR RINKINIAI (1/1)
            
            
               Atitikties atestavimo sistemos
            
            Toliau nurodytam (-iems) produktui (-ams) ir jų numatomai (-oms) paskirčiai (-tims) CEN prašoma atitinkamuose suderintuose Europos standartuose apibrėžti šią atitikties atestavimo sistemą:
            
                        Produktas (-ai)
                     
                     
                        Numatoma (-os) paskirtis (-ys)
                     
                     
                        Lygis (-iai) arba klasė (-s)
                        
                           (degumas)
                        
                     
                     
                        Atitikties atestavimo sistema (-os)
                     
                  
                        Tinkuotos išorinės sudėtinės šiluminės izoliacijos sistemos ir rinkiniai (ETICS)
                     
                     
                        Išorinėse sienose
                     
                     
                        Visi/visos
                     
                     
                        1
                     
                  
                        1 sistema. Žr. Direktyvos 89/106/EEB III priedo 2 skirsnio i punktą, neatliekant pavyzdžių audito ir tyrimo.
                     
                  Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė tokioms charakteristikoms netaiko jokių teisinių reikalavimų (žr. Direktyvos 89/106/EEB 2 straipsnio 1 dalį ir, jei taikoma, aiškinamųjų dokumentų 1.2.3 straipsnį). Tokiais atvejais gamintojo negalima įpareigoti patikrinti tokių charakteristikų, jei jis nenori paskelbti apie produkto naudingumo koeficientą.“